देश में 24 घंटे में 3038 लोग पॉजिटिव, 9 मौतें; दिल्ली में एक ही दिन में 521 संक्रमित मिले
India Coronavirus Outbreak Latest Updates/Corona COVID 19 Cases In Maharashtra Karnataka, Rajasthan and Uttarakhand Latest Today News On Dainik Bhaskar (दैनिक भास्कर) बीते 41 दिनों में कोरोना के एक्टिव केस में 959% की बढ़ोतरी हुई है। 22 फरवरी को देश में सिर्फ 2 हजार एक्टिव केस थे,
देश में बीते 24 घंटे में कोरोना के 3038 नए केस सामने आए हैं। इस दौरान 2069 लोग इस बीमारी से ठीक हुए हैं, जबकि 9 मरीजों की मौत हुई है। दिल्ली में मंगलवार को 521 केस मिले और एक व्यक्ति की मौत हो गई। पिछले साल अगस्त के बाद संक्रमित मरीज मिलने की यह सबसे बड़ी संख्या है।
पिछले एक महीने में नए केस में 9 गुना बढ़ोतरी हुई है। 3 मार्च को 334 नए केस सामने आए थे, जबकि 29 मार्च के बाद से रोजाना 3 हजार से ज्यादा केस सामने आ रहे हैं।
नए केस में बढ़ोतरी के चलते पिछले एक महीने में एक्टिव केस में भी साढ़े 7 गुना की बढ़ोतरी हुई है। 3 मार्च को एक्टिव मरीजों की संख्या 2 हजार 686 थी, जो सोमवार को बढ़कर 21 हजार 179 हो गई है। यह संख्या अक्टूबर के बाद सबसे ज्यादा है। इससे पहले 23 अक्टूबर को एक्टिव केस 20 हजार 601 थे।
राजस्थान के मुख्यमंत्री अशोक गहलोत, पूर्व मुख्यमंत्री वसुंधरा राजे समेत पूर्व क्रिकेटर आकाश चोपड़ा की भी कोरोना रिपोर्ट पॉजिटिव आई है। उधर, छत्तीसगढ़ के एक गर्ल्स हॉस्टल में सोमवार को 19 छात्राएं संक्रमित पाई गई हैं। सभी को क्वारैंटाइन किया गया है। इन छात्राओं के संपर्क में आने वाली दूसरे छात्राओं की भी जांच की जा रही है।
40 दिन में 2 हजार से 20 हजार हुए एक्टिव केस
22 फरवरी को देश में सिर्फ 2 हजार एक्टिव केस थे, जो 2 अप्रैल को 20 हजार से ज्यादा हो गए। यानी सिर्फ 40 दिन में कोरोना के एक्टिव केस में 900% का इजाफा हो गया है। कल यानी सोमवार को एक्टिव केस 21 हजार से ज्यादा हो गए।
टॉप-5 राज्यों में दो-तिहाई नए केस, केरल सबसे आगे
देश में सोमवार को मिले 3038 नए केस में से 2054 सिर्फ 5 राज्यों में मिले हैं। इनमें केरल सबसे आगे हैं। यहां 964 केस मिले हैं। इसके बाद हिमाचल प्रदेश में 318, दिल्ली में 293, महाराष्ट्र में 248 और गुजरात में 231 केस शामिल हैं।
केरल: यहां 964 नए केस मिले हैं, 369 लोग ठीक हुए हैं और 5333 लोगों का इलाज चल रहा है। रविवार को भी केरल में 998 नए केस दर्ज किए गए थे। इससे पहले 7 अक्टूबर को केरल में 939 नए केस दर्ज किए गए थे।
हिमाचल प्रदेश: यहां 318 नए केस मिले हैं, 157 लोग ठीक हुए हैं और 171 लोगों का इलाज चल रहा है। रविवार को यहां 94 नए केस दर्ज किए गए थे। यहां पॉजिटिविटी रेट 6.40% है।
दिल्ली: मंगलवार को दिल्ली में कोविड-19 के 521 मामले दर्ज किए गए। पिछले साल 27 अगस्त के बाद यह सबसे ज्यादा आंकड़ा है। एक व्यक्ति की मौत हुई है वहीं 216 लोग ठीक हो गए। यहां पॉजिटिविटी रेट 15.64 प्रतिशत तक पहुंच गया है।
दिल्ली में सोमवार को 293 केस मिले थे, 280 लोग कोरोना से ठीक हुए हैं, जबकि 1710 केस एक्टिव हैं। एक दिन पहले यहां 429 नए केस मिले थे। दिल्ली में पॉजिटिविटी रेट 18% से ज्यादा है। यानी टेस्टिंग के दौरान 100 में से 18 लोग संक्रमित पाए जा रहे हैं। दिल्ली सरकार का कहना है कि कोरोना के खतरे को देखते हुए सरकार अलर्ट है। कोरोना से निपटने के लिए तैयारियों का जायजा लिया जा रहा है।
महाराष्ट्र: यहां बीते दिन 248 नए केस मिले हैं, 203 लोग ठीक हुए हैं और 44 लोगों का इलाज चल रहा है। रविवार को यहां 562 नए केस दर्ज किए गए थे। यहां पॉजिटिविटी रेट 9.69% है।
गुजरात: यहां 231 नए केस मिले हैं और 349 लोग ठीक हुए हैं। रविवार को यहां 301 नए केस मिले थे। यहां पॉजिटिविटी रेट 1.49% है।
कोरोना केस बढ़ने के लिए नए वैरिएंट XBB 1.16 जिम्मेवार
केंद्रीय स्वास्थ्य मंत्रालय के एक अधिकारी ने बताया कि देश में कोविड के नए मामलों में बढ़ोतर के लिए कोरोना के नए वैरिएंट XBB 1.16 जिम्मेवार है। दिल्ली के एक सीनियर डॉक्टर डॉ. संदीप नायर ने कहा- कोरोना का यह जो स्ट्रेन आया है, उसने ज्यादा गंभीर रूप धारण नहीं किया है। कोरोना संक्रमित मरीज़ों की संख्या बढ़ रही है, लेकिन लोगों में हल्के लक्षण देखें गए हैं, ज्यादातर लोग घर में ही दवाई लेकर ठीक हो रहे हैं। घबराने की कोई बात नहीं है।
MP में एक्टिव केस 100 पार, राजगढ़ सांसद कोरोना पॉजिटिव
मध्यप्रदेश में सोमवार को 26 नए कोरोना पॉजिटिव मिले। एक्टिव केस की संख्या बढ़कर 101 हो गई है। यह इस साल पहली बार है जब एक्टिव केस की संख्या 100 के पार गई है। राजगढ़ सांसद रोडमल नागर कोरोना संक्रमित हो गए हैं। उन्होंने खुद ट्वीट कर इसकी जानकारी दी। कॉन्टैक्ट में आए लोगों से जांच कराने को कहा। भोपाल से लगातार दूसरे दिन 10 से ज्यादा मरीज यानी 14 पॉजिटिव मामले सामने आए हैं। इंदौर से 5 नए मामले सामने आए हैं। पूरी खबर यहां पढ़ें...
हरियाणा में कोरोना ने बढ़ाई चिंता; शादी समारोह समेत 100 ज्यादा भीड़ वाले कार्यक्रम में मास्क जरूरी
हरियाणा में बढ़ रहे कोरोना संक्रमण को देखते हुए राज्य सरकार ने नई गाइडलाइन जारी की है। सोमवार को स्वास्थ्य विभाग के अधिकारियों के साथ मीटिंग के बाद मंत्री अनिल विज ने इसकी जानकारी दी। उन्होंने कहा कि लोगों को कोरोना प्रोटोकॉल का पालन करने की जरूरत है, अधिकारियों को इसका सख्ती से पालन कराना होगा। पूरी खबर पढ़ें...
UP: नोएडा में ओमिक्रॉन का XBB.1 सब वैरिएंट सबसे ज्यादा एक्टिव 
नोएडा में तेजी से बढ़ रहे कोविड केस के लिए ओमिक्रॉन का सब वैरिएंट XBB.1 जिम्मेदार है। हालिया मामलों के जीनोम एनालिसिस से यह बात सामने आई है। नोएडा में अधिकांश मरीजों में ये सब वैरिएंट ही है। इसके अलावा XBB.1.5, XBB.2.3 सब वैरिएंट के मरीज भी हैं। XBB.1 तेजी से संक्रमण को फैलाया है। इसकी रफ्तार पहले से 104 गुना तेज है। पूरी खबर पढ़ें...
सिर्फ भारत नहीं, दुनियाभर में बढ़ रहे कोरोना केस
वर्ल्ड हेल्थ ऑर्गेनाइजेशन (WHO) के एक रिपोर्ट में बताया गया है कि कोरोना के मामले सिर्फ भारत में ही नहीं बल्कि दुनियाभर में बढ़ रहे हैं। WHO के मुताबिक, दक्षिण पूर्व एशिया क्षेत्र में नए मामलों में अचानक बढ़ोतरी देखी गई है। रिपोर्ट में बताया गया कि भारत में नए मामले में 437% की वृद्धि दर्ज की गई है और इसके लिए नया ओमिक्रॉन वैरिएंट XBB.1.16 जिम्मेदार है। यह वैरिएंट BA.2.10.1 और BA.2.75 का रिकंबाइंड है।
कोरोना से जुड़ी ये खबर भी पढ़ें: 
गहलोत-वसुंधरा कोरोना पॉजिटिव:सीएम बोले- केस बढ़ रहे हैं, सावधानी बरतें; ज्यादातर मरीजों में नया वैरिएंट मिला
राजस्थान में मुख्यमंत्री अशोक गहलोत और पूर्व सीएम वसुंधरा राजे कोरोना पॉजिटिव मिले हैं। दोनों को कोरोना के हल्के लक्षण हैं। गहलोत-राजे ने ट्वीट कर पॉजिटिव होने की जानकारी दी। डॉक्टरों की सलाह पर दोनों घर पर आइसोलेट हैं। पढ़ें पूरी खबर...